Diari Oficial de la Generalitat Valenciana


Sumari del DOGV 3491, del 10-05-1999 (1999/4071)

DECRET 58/1999, de 27 d'abril, del Govern Valencià, pel qual es modifica el Reglament Orgànic i Funcional de l'ens públic Teatres de la Generalitat Valenciana.
---------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/04/27/58/dof/vci/html**

### Dades del document

Número de DOGV
:   3491

Data del DOGV
:   10-05-1999

Secció del DOGV
:   I. DISPOSICIONS GENERALS

Número del document
:   1999/4071


Data del document
:   27-04-1999

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

 Descriptors 

:   * Teatres de la Generalitat Valenciana
    * administració regional
    * reglament intern
    * legislació

DECRET 58/1999, de 27 d'abril, del Govern Valencià, pel qual es modifica el Reglament Orgànic i Funcional de l'ens públic Teatres de la Generalitat Valenciana. [1999/M4071]
  
Pel Decret 36/1994, de 21 de febrer, el Govern Valencià aprovà el Reglament Orgànic i Funcional de l'ens públic Teatres de la Generalitat Valenciana, posteriorment modificat pel Decret 144/1997, d'1 d'abril.
  
L'actuació desenrotllada en els últims anys aconsella estendre la participació en els òrgans rectors de l'ens a aquells sectors socials que participen activament en el camp de les arts escèniques, especialment en el del teatre i la dansa.
  
Per això i a fi de possibilitar la participació en el Consell Rector dels sectors mencionats, cal modificar la redacció de l'article 6 del Reglament Orgànic i Funcional de l'ens.
  
En virtut d'això, a proposta del conseller de Cultura, Educació i Ciència i president de Teatres de la Generalitat Valenciana, amb la deliberació prèvia del Govern Valencià en la reunió del dia 27 d'abril de 1999,
  
DECRETE
  
Article únic
  
Es modifica l'article 6 del Decret 36/1994, de 21 de febrer, pel qual s'aprovà el Reglament Orgànic i Funcional de l'ens públic Teatres de la Generalitat Valenciana, en la redacció donada pel Decret 144/1997, d'1 d'abril, que queda redactat en els termes següents:
  
"Article 6. Composició del Consell Rector
  
1. El Consell Rector estarà integrat per:
  
a) La Presidència.
  
b) Quatre vocals nats, que seran el titular de la Secretaria General de la Conselleria de Cultura, Educació i Ciència i els titulars de la direcció, la direcció artística i la gerència de Teatres de la Generalitat Valenciana.
  
c) Catorze vocals designats pel conseller o la consellera de Cultura, Educació i Ciència de la forma següent:
  
- Un vocal representant de la Conselleria d'Economia i Hisenda i Administració Pública, a proposta del titular d'este departament.
  
- Un vocal representant de la Conselleria de Cultura, Educació i Ciència.
  
- Un vocal triat entre els responsables de sales de teatre municipals que mantinguen convenis de programació amb Teatres de la Generalitat Valenciana.
  
- Vuit membres de lliure designació, entre persones de reconegut prestigi en el món del teatre, la dansa i la cultura, dels quals un serà proposat pel Consell Valencià de Cultura.
  
- Tres membres de lliure designació triats entre les associacions professionals d'actors i actrius i les associacions empresarials de teatre i dansa, de reconeguda implantació a la Comunitat Valenciana.
  
d) La Secretaria del Consell Rector correspondrà al gerent de Teatres de la Generalitat Valenciana.
  
2. El nomenament dels vocals del Consell Rector que no tinguen caràcter nat serà per períodes de quatre anys consecutius, sense perjudici de ser novament elegits.
  
3. Expirat el termini del seu nomenament, els membres del Consell Rector seguiran exercint les seues funcions fins a la presa de possessió dels nous vocals."
  
Disposicions finals
  
Primera
  
Es faculta el conseller o la consellera de Cultura, Educació i Ciència perquè dicte les disposicions d'aplicació i desplegament d'este decret.
  
Segona
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 27 d'abril de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI